‘હરકિસન મહેતા વિશે આવો સુંદર ગ્રંથ તૈયાર કરવાનો વિચાર મારા મનમાં આવ્યો, પરંતુ આવા કાર્ય માટે યોગ્ય સંપાદકની જરૂર પડે જ. સૌરભ શાહ સાથેનો મારો સામાન્ય પરિચય, પરંતુ તુષાર હરકિસન મહેતા વચ્ચે કડીરૂપ બન્યા. આ ગ્રંથના સંપાદનનું કાર્ય સૌરભ શાહે ખૂબ જ આનંદથી અને ઉત્સાહથી સ્વીકાર્યું એટલું જ નહીં, આ કપરી જવાબદારી બ-ખૂબી નિભાવી. સૌરભ શાહે ખૂબ નજીકથી હરકિસન મહેતા સાથે કાર્ય કર્યું છે, એમના વ્યક્તિત્વથી તેઓ સુપેરે પરિચિત છે. આ ગ્રંથના સંપાદનનું કાર્ય ખૂબ જહેમતથી પૂરો સમય આપીને ખંતથી નિભાવ્યું છે. સૌરભ શાહ આ કાર્ય માટે વ્યસ્ત જીવનમાંથી સમય કાઢીને મુંબઈથી પાંચેક દિવસ માટે રાજકોટ આવ્યા. આ કામ અદમ્ય ઉત્સાહથી રાતદિવસ એક કરીને એમણે સુંદર રીતે પાર પાડ્યું. સંપાદક તરીકે સૌરભ શાહે સંપૂર્ણ સ્વતંત્રતાથી જ સંપાદન કરેલ છે. પ્રકાશક તરીકે મારી આ સ્પષ્ટતા જરૂરી છે.’